Leiers wat eensaam is - www.bybelkennis.co.za
The tyrant dies and his rule is over, the martyr dies and his rule begins –Søren Kierkegaard
Leiers is dikwels eensaam. Vir jou emosionele gesondheid en vir langtermyn doeltreffendheid moet jy vriendskappe ontwikkel. Hoekom?
God het die mens vir gemeenskap en vriendskap gemaak.
Vriende help ons om geestelik te groei.
Vriende ondersteun ons as ons swaarkry.
Vriende hou ons aanspreeklik vir integriteit.
Vriende is vreugde – ons moet die lewe saam met ander mense geniet.
‘n Goeie plek om mense te ontmoet is in die gemeente – sluit aan by ‘n kleingroep en werk as vrywilliger is net twee voorbeelde. Om te weet dat jy vriende nodig het, is net die begin. Om vriendskappe te bou is noodsaaklik. Hoe doen ‘n mens dit? As betekenisvolle, lewenslange vriendskappe wil hê, wees die vriend wat jy graag wil hê.
Hoe kan ons vriendskappe ontwikkel? Rick Warren stel ses maniere voor.
Diep vriendskappe gebeur nie sommer per ongeluk nie. Dit is ‘n keuse. Hulle is ook nie onmiddellik of goedlkoop nie. Jy moet kies om tyd en energie te spandeer. Julle moet tyd saam deurbring. Maats kan jou breek, maar daar kan ook ‘n vriend wees wat nader is as ‘n broer (Spreuke 18:24). Jy gaan meer vriende kry as jy in ander belangstel eerder as om te wag tot hulle in jou belangstel.
Wen hulle vertroue
Vertroue maak of breek vriendskappe. Jy praat met kennise, maar jy vertrou vriende. Baie gee te kenne dat hulle getrou is, maar wie kan ‘n werklik betroubare mens vind? (Spreuke 20:6). Vriende is betroubaar.
Luister met deernis
Jy kan nie mense liefhê sonder om na hulle te luister nie. Daar is ‘n groot verskil tussen hoor en luister. Elke mens moet maar te gewillig wees om te luister, nie te gou praat nie en nie te gou kwaad word nie (Jakobus 1:19). Wat beteken dit om met deernis te luister? Dit beteken jy kan jouself in iemand anders se skoene plaas. Genesing is dikwels die gevolg van weet dat iemand luister.
Aanvaar hulle foute
Almal het foute; almal het swakhede en sonde. Niemand is volmaak nie. Aanvaar mekaar dan, soos Christus julle ook aanvaar het, tot eer van God (Romeine 15:6).
Vier oorwinnings en deel verliese
Wees bly saam met dié wat bly is en treur saam met dié wat treur (Romeine 12:15); As een lid ly, ly al die lede saam; en as een lid geëer word, is al die lede saam bly (1 Korintiërs 12:26). Jy moet leer om die goeie dinge wat met jou gebeur te vier, maar ook die goeie dinge wat met ander mense gebeur – sonder dat jy jaloers of krities word.
Bring die beste na vore
Jy wil mense help om te word wat hulle nie sonder jou kan word nie. Niemand kan alles wat hy behoort te wees op sy eie regkry nie. Jou beste vriend is die persoon wat die beste in jou na vore bring.
Laaste 30 Dae: 19,215
Laaste 365 Dae: 400,406